b'\n_START_ARTICLE_\nPontormo\n_START_PARAGRAPH_\nJacopo da Pontormo, pravog imena Jacopo Carrucci (Pontormo, kraj Empolija, 24. svibnja 1494. \xe2\x80\x93 Firenca, 2. sije\xc4\x8dnja 1557.) bio je talijanski slikar i istaknuti predstavnik ranoga manirizma. Jedan od inicijatora talijanskog realisti\xc4\x8dnog portreta i smionih, nekonvencionalnih kompozicija osebujna kolorita svjetlijih tonova.\n_START_SECTION_\nDjela\n_START_PARAGRAPH_\nNajpoznatija djela su mu ciklus fresaka "Muke Kristove" i oltarne slike; "Polaganje Krista u grob", te "Vizitacija"._NEWLINE_Sliku Polaganje Krista u grob naslikao je za oltar crkve sv. Felicije u Firenci. Na izrazito koloristi\xc4\x8dki jakoj slici Krist je u sivim tonovima \xc4\x8dime se nagla\xc5\xa1ava njegova nedavna smrt. Michelangelov utjecaj je o\xc4\x8dit u kiparskom oblikovanju Kristova tijela i osobe desno s istaknutim naborima na draperiji, ali svjetlosni efekti plave i ru\xc5\xbei\xc4\x8daste, te nestvarni prostor u kojemu se nalaze likovi su potpuno novi. U poja\xc4\x8danom su kontrastu tamni okoli\xc5\xa1 atmosfere s intenzivnim bojama odje\xc4\x87e likova, \xc4\x8dime su trodimenzionalno izdvojeni likovi koji nose Krista, a ostvarena je atmosfera panike i nemira.'